
LUSUS  NATURiE. 


Novissimis  hisce  temporibus  summi  momenti  res  habita  fuit  in 
Medicina,  uti  et  in  ejus  primordiis  apud  Graecos,  accuratas  mor- 
borum monographias  exhibere,  utpote  quae  omni  aevo  majorem 
in  scientiam  utilitatem,  quam  fictitia  systemata,  contulerunt. 
Non  vanam  igitur  spero  morbosi  eventus,  quem  mihi  in  biennium 
sese  observandum,  pl usquam  curandum,  obtulit,  historiam;  non 
parum  enim  exinde  lucis  in  anatomiain  pathologicam,  in  physio- 
logiam, in  chirurgicam  therapejam  emanare  videtur. 

Duobus  circiter  abhinc  annis,  regulari  praegressa  graviditate, 
infantem  partu  edidit  Londini,  21,  Golden  Square,  optima  Ro- 
mana matrona,  O.  B , quae  nuper,  uti  et  egoinet,  in  Bri- 

tanniam (1)  appulerat.  Duo  chirurghi,  quorum  junior  sedulam 
obstetriciis  navabat,  et  navat  operam,  partum  dirigebant;  et  post 
non  breves  naturae  conatus,  et  grave  ex  copiosissima  uteri  haemor- 
ragia  periculum,  prolem  nutricis  curae  dederunt,  dicentes:  En 
feminam. 

Licet  parturientis  maritus  et  amici  me  familiariter  uterentur, 
et  ego  medicus  jam  ab  anno  1802,  Romae  regulariter  institutus, 
et  in  patria,  et  per  varias  inde  Europae  partes  Medicinam  non 
ignobiliter  exercuissem,  tamen  novae  regionis  legibus  me  rigide 
subjicere  cupiens,  amici,  plusquam  medici  operam,  et  jnatri,  et 
proli  praebere  petieram. 

Hinc  paulo  post  partum  vocatus  accedo.  Puerperam  invejii 
a gravissima  virium  jactura  nondum  bene  restitutam;  et,  nonnullis 
consiliis  illi  datis,  de  neo-nato  quaesivi. 

Nutrix  autem  de  ipso  summopere  erat  anxia;  nam  ex  va- 
gina, uti  illa  dicebat,  humorem  quemdam  nigro-flavescentem 
emittebat  infans,  unde  vulvas  fissura  fuerat  penitus  inquinata. 
Accurato  examini  tunc  ejus  naturalia  loca  submitto,  et  humorem 
video  non  ex  vagina,  sed  ex  tenuiori  foramine  in  labiorum  angulo 
inferiori  intus  posito,  lentissime  sursum  erumpere.  Physicos 
meconii  characteres  habebat  humor,  et  erat  reapse.  Postea  vul- 
vam linteolo  humectato  prius  abstersam  aperui,  et  (monstruosum 
visu !)  clitoris  apparet  decies  major,  duobusque  punctis  in  apice 
notata.  Nymphas  praeterea  quasi  obliteratas  observo,  deficientes 
urethrae  et  vaginae  meatus,  et  illorum  vice  tenue  foramen,  e <pio 
erumpebat  humor,  inferius  extare.  Analogos  casus  per  alienam 
experientiam  jam  ab  Italia  cognoscenti  masculini  sexus  non  bene 
evoluti  haesit  animo  suspicio.  Hinc  labia  pudenda  contrectavi 
ad  inquirendos,  si  forte  descendissent,  testiculos;  at  globulos 
tactu  non  sensi.  Quid  inde  de  sexu  putandum  ? Temporis  lapsu 
solummodo  res  clarescere  poterat.  At  quaenam  humoris  origo? 
Majoris  momenti  quaestio  haec  mihi  videbatur;  infantem  enim 
ejus  solutio  bene  aut  male  poterat  afficere.  Et  cum  esset  humor 
meconio  similis,  anum  quaesivi,  putans  humorem  ex  ano  fortasse 
per  curvam  fistulam  ad  imam  perinaei  partem  descendere,  et  inde 
ad  anteriorem,  et  superiorem  illius  partem  iterum  ascendentem, 
per  foramen  erumpere. 

At  non  solum  deerat  anus,  sed  insuper  prominula  et  pinguis 

admodum,  ubi  anus  esse  solet,  extabat  cutis,  foveola,  anum  quasi 
indicante,  superius,  inferiusque  notata. 

Quid  inde?  Existit  anus  naturalis  necne?  Descenditne  me- 
conium  per  fistulam  curvam,  uti  primo  judicio  putaveram,  an 
intestino  recto  in  tantis  structurae  erroribus  ad  anteriorem  usque, 
et  superiorem  perinaei  partem  monstruose  producto,  quod  nimis  in 
longum  natura  dederat,  abstulerat  in  latum?  Nova  quidem,  et 
arguta  erant  haec  problemata;  summi  porro  momenti  eorum  so- 
lutio ad  infantis  salutem  tutam,  et  securam,  et  tunc,  et  in  posterum 
efficiendam.  Quapropter  senioris  chirurghi  domum  peto,  qui 
tunc  laetissime  epulabatur,  et  singulis,  quae  ejus  oculos  effugerant, 
circumstantiis  expositis,  auxilium  posco  ad  sexum  melius  deter- 
minandum, et  ad  anum  vel  detegendum,  si  naturaliter  adsit,  vel 
ampliorem  efformandum,  si  desit.  Etenim  foraminulum  a natura 
datum  ani  officio  fungi  fortasse  poterat,  ad  meconium  lente  elimi- 
nandum, minime  quidem  ad  faeces,  praesertim  duras,  in  posterum 
ejiciendas.  Chirurgus  relata  quasi  ridens  accepit,  uti  et  jam  ridens 
acceperat  ali&  vice  meum  de  sanguine  ex  plethoricae  matris  brachio 
mittendo  consilium  (quod  nuperrimam  uteri  haemorragiam  proba- 
biliter amovisset)  Anglici  tune  aeris,  et  Anglici  vitae  generis  dif- 
ferentias in  medium  afferens  contra  Italicae,  ut  ipse  dicebat,  Me- 
dicinae praecepta.  Ego  autem  prima  vice  tacui;  experientia  enim 
edoctus,  videram  et  apud  Italos,  et  apud  Germanos,  et  apud  Hel- 
vetios, et  apud  Gallos,  et  apud  Batavos,  quam  vanum  semper 
foret,  et  aliquando  calescenti  animo  periculosum,  de  rebus  medi- 
cis disceptare  cum  hujusce  furfuris  hominibus,  qui  stultissime  pu- 
tant tot  existere  medicas  institutiones,  quot,  non  dicam  gentes,  et 
urbes,  sed  quasi  quasi  et  vici  sunt,  et  agri,  obliti  profecto  divinum 

Hippocratem,  non  solum  coaevis  Graecis,  sed  et  longinquis  po- 
pulis, et  posteris,  sacra  Medicinae  praecepta  tradidisse,  et  unicam, 
quidquid  sit  de  constantium  rerum  versatili  denominatione,  me- 
dicis extare  therapejam.  (2)  At  secunda  vice  non  potui  indignatio- 
nem animi  compescere,  et  risu  contra  morem  sardonico  sic  sum 
negligentein  observatorem  allocutus:  Aeris  anglici  temperiem,  et 
anglicum  vitae  genus,  licet  anglicarum  ab  adolescentia  rerum 
sedulo  studiosus,  non  audeam  dicere  bene  novisse;  at  anglici 
corporis  structuram.  Lupio,  Flajano,  Cotugnio,  Mascagnio, 
Scarpa  ducibus,  pace  tua  dixerim,  bene  cognovi;  et  si  tu  jejuno 
stomacho  non  vidisti,  veni  quaeso,  et  pleno  stomacho  fortasse 
videbis.  Ad  infantem  sum  cito  reversus;  at  tam  sero  chirurgus 
apparuit,  ut  per  noctis  obscuritatem  non  bene  posset  infantis  na- 
turalia loca  discernere.  Candelam  jubere  potes,  ego  dicebam; 
at  ille  respondit:  melius  erit  cras  observationem,  socio  meo  prae- 
sente, rursus  instituere.  Periculum  nullum  adest:  undecima 
ante  meridiem  hora  et  ego,  et  socius  meus  te  hic  expectabimus. 
Ego  autem  haec  animo  perpendebam:  si  quaestio  esset  de  pulchri- 
tudine faciei,  vel  de  genarum  colore  determinando,  concedere 
vellem  candelae  lumen  decipere  posse ; at  quaestio  est  de  sexu 
determinando,  et  de  meconio  facilius  eliminando.  Et  licet  peri- 
culum urgens  non  existeret,  tamen  de  nullius  periculi  parum 
certum  mihi  erat  existentia.  Bis  enim  in  praxi  sedulus  admo- 
dum Corona,  (heu  ! nuperrimo  letho  Lutetiae  Parisiorum  amicis 
ereptus,  nunquam  tamen  Medicinae  Romanae  fastis  eripiendus, 
cujus,  uti  Baglivius,  et  Lancisius  jam  in  patria,  sic  et  ille  apud 
exteras  gentes  decus  fuerat,  atque  ornamentum)  bis  meconialem 
colicam  ab  ano  occluso  non  statim  aperto  natam  observaverat. 
Haec  omnia  tandem  chirurgo  modeste  dixi,  et  insuper  addidi : 

Episcopus  Catholicus  Romanus,  qui  cras  e puerperae  domo,  ubi 
hospes  adest,  erit  Americani  discessurus,  infantem  hac  nocte  bap- 
tizare cupit:  idem  desiderant  parentes  eventus  novitate  terrefacti; 
quemnam  baptizabit  Episcopus  *?  masculum  an  feminam'?  Chi- 
rurgus respondit:  Periculum  ullum  nec  est,  nec  erit;  applicetur 
partibus  jam  nimis  per  humorem  et  contrectationem  irritatis 
emolliens  cataplasma,  et  cras  videbis  feminam.  Tantae  senten- 
tiarum facilitati  obstupui,  et  amici  munere  resumpto,  Episcopo 
baptizanti  assistens  fui,  et  Benedictam  Fortunatam,  qui  postea 
alio  baptismate  fuit  Alexander  vocatus,  infantem  audivi  denomi- 
natum. Sequenti  mane  citius,  quam  determinatum  fuerat,  puer- 
perae domum  peto.  At  contra  urbanitatis,  quas  saltem  intangi- 
biles  putaveram,  leges,  chirurgos  invenio  jam  operantes.  Spe- 
cillum enim  rectum  introduxerant  per  foraminulum,  et  protube- 
rantia in  ima  perinaei  parte  per  impulsum  ab  interno  ad  externum 
efformata,  vere  nimis  longe  ab  inferiori  ex  supradictis  foveolis, 
nescio  qua  operationis  progressione  determinata,  aut  determi- 
nanda, communia  integumenta  ferro  jam  incidebant.  Meconii 
tunc  copiosissimus  fuit  exitus,  et  post  repetitam  specilli  et  digiti 
introductionem,  fluido  cessante,  linamenta  in  vulnus  interne  de- 
derunt. Inde  idem  specillum  per  mentulae  foramen  amplius  in- 
troduxerunt (clitoris  jam  mentula  facta  erat)  vesicam  reperire 
sperantes.  At  paulo  post  in  insuperabilem  resistentiam  incide- 
runt, et,  infante  ejulatus  edente,  post  novos  aliquot  nixus  in- 
cepto destiterunt,  dicentes:  Hac  mane  multum  fecimus;  cras  ea- 
dem hora  finiemus  opus.  Vesica  fortasse  non  existit,  fortasse 
caustici  ope  erit  invenienda;  via  ad  illam  non  extat  permea- 
bilis. Tandem  senior  chirurgus  risu  contra  morem  lepido  in- 
fantis testiculum  contrectans  me  suspexit,  et  ait:  Testiculus  jam 


venit.  Ego  autem  pari  lepiditate  respondi : Testiculos  quidem 
video,  at  feminam  non  video. 

Et  urbanitatem,  italico  more  modoque,  ruditati  reddere  cu- 
piens, tantae  sapientiae,  ac  modestiae  saponem,  aquam  et  linteum 
dare  volui.  At,  operatoribus  discessis,  amicis  dixi:  Ad  novam  con- 
sultationem non  est  cur  accedam  ; saponem  enim,  aquam  et  lin- 
teum et  vos  dare  potestis.  Dicite  dumtaxat,  precor,  operatoribus, 
si  per  accidens  specillo  recto  vesicam  rursus  aggrediantur,  melius 
esse  syringulam  adhibere  ; at  si  syringulam  non  habent,  specillum 
saltem  inflectant,  et  fortasse  sine  caustici  ope  vesicam  ingredien- 
tur. Nescio  quid  postea  dixerint  amici ; at,  priusquam  decurreret 
dies,  specillum  rectum  leviter  inflexum  vesicam  ingredi  potuit,  et 
copiosissimus,  uti  vesperascente  coelo  audivi,  urinae  fuit  exitus. 
Haec  laetus  accepi ; at,  cum  et  mihi  nunquam  datum  fuisset  uri- 
nam in  foetus  dissecta  vesica  reperire,  studioso  naturae  observa- 
tori displicuit  admodum  occasionem  perdidisse  ad  foetus  urinae 
physicos,  chemicosque  characteres  sedulo  examinandos.  Etenim 
tanquam  certum  mihi  assumi  posse  videtur,  urinam,  quam  copio- 
sissimam ejecit  puer,  et  in  foetu  extitisse ; pauculas  enim  lactis 
cum  farinaceis  commixti  guttulas  puero  tantis  poenis  affecto  vix 
ingerere  potuerant.  Interea  globuli  subcutanei  aliquantulum 
duri,  et  racemorum  instar  insimul  connexi,  in  regione  lumbari,  et 
in  brachiis  circa  deltoidis  insertionem  apparuerunt.  Cutis  rubor, 
plusquam  prominentia  manifestabat  illos.  Ego  autem  ab  infelici 
consultationis  die  nullimode  in  medicam  provinciam,  a qua  fueram 
tam  rigide  seclusus,  me  intrudere  rursus  volui.  Uti  amicus  dum- 
taxat de  matris,  et  pueri  salute  quoerebam.  At  post  binas  circiter 
hebdomadas  matrem,  et  adstantes  rursus  anxias  invenio;  licet  enim 

validos  puer  nixus  efficeret,  faeces  ejicere  non  amplius  poterat. 
Tunc,  humanitatis  voce  impulsus,  non  potui  in  alienam  provinciam 
non  irrumpere,  et,  anum  artificialem  examinans,  illum  cicatrice 
jam  obductum  video,  vicinia  materie  duriuscula  oppleta  sentio, 
et  fluidas  faeces  ex  primitivo  foraminulo  lentissime  propulsas  ob- 
servo. Hinc  libere,  et  audacter  declaravi  seniorem  chirurgum,  qui, 
socio  jam  per  plures  dies  non  amplius  apparente,  et  matris,  et 
pueri  quotidianam  curam  habebat,  non  solum  urbani  hominis,  sed 
ne  chirurgi  quidem  nomine  dignum  esse.  Et  reapse  non  erat; 
erat  enim,  ut  mihi  postea  compertum  fuit,  ex  chirurgorum- 
pharm  acopo  larum  familia,  qui,  ante  novissima  praesertim  Legis- 
latorum acta,  aliquoties  leviter  admodum  tres,  ut  ajunt,  ramos 
attingentes  et  leviter  illos  exercere  solebant.  Consilium  inde 
dedi  de  aliquo  ex  tot  praeclaris  chirurgis  consultando,  quibus 
Urbs  Londinensis  prae  caeteris  abundat,  et  quorum  nomina  per 
artis  annales,  et  per  clarissimi  Assalini  nuper  Angliam  visitantis 
relata  cognoscebam.  At  amici  amicum,  licet  perniciosum,  of- 
fendere noluerunt;  eique  rursus  paulo  post  quotidianam  visitatio- 
nem vocato  infaustum  eventum,  me  praesente,  exposuerunt.  Eru- 
buit ille  prima  vice,  et  candelam  resinosam,  quam  fortuitu  ha- 
bebat, caustico  munitam  sumens,  vulnus  plus  impellendo,  quam 
cauterizando  aperuit.  Puer  fuit  exinde  restauratus;  partim  enim 
naturae  vi,  partim  pressionis  ope,  faeces  habuere  viam.  Deinde 
operator  ipsemet  modestia,  ea  qua  par  est  laude  certe  commen- 
danda, celeberrimum  E.  Home  in  ejus  auxilium  petiit.  Interea 
anus  artificialis  candelae  oleo  illitae  ope  apertus  tenebatur.  E.  Home 
dubitans  fortasse  de  monstruosa  intestini  recti  productione  (nam 
hypothesi  mire  favebat  summa  inferioris  canalis  irritabilitas,  unde 

faeces  liquidae  erant  vel  retro  fortiter  repulsae,  vel  ex  foraminulo 
anteriori  tanta  vi  dejectae,  ut  urinae  quasi  parabolani  describerent) 
noluit  in  re  dubia  periculum  incurrere  gravissimum  intestini  mem- 
branas nimis  fortasse  lacerandi,  et  per  consequens  lentum  caus- 
ticum pi  o re  nata  adhibendum,  et  candelae  dilatantis  usum  sapien- 
ter proposuit.  Insuper  levium  purgantium  frequentiorem  usum, 
et  clysteres  quotidianos  commendavit.  Et,  cum  per  duplicem 
anum,  nutricis  praesertim  ope,  faeces  sufficientem  exitum  ha- 
berent, a lapsu  temporis,  a partium  evolutione,  novisque  symp- 
tomatibus consilium  prudenter  expectavit. 

Ego  autem,  cui  mos  est  non  faciliter  judiciis  medicis  ac- 
quiescere, utpote  quae,  laevi  saepius  apparente  novitate,  in  con- 
traria labuntur,  binas  foveolas  pollice,  et  indice  violenter  compri- 
mere volui,  et  reapse  pluries  accidit,  ut  reactionem  internam  digi- 
torum apices  obscure  sentirent,  quae  nonnisi  ab  ani  sphinctere 
oriri  posse  videbatur.  Tam  regulares  insuper  duriusculi  stercoris 
cylindros  observabam,  ut  clarior  ex  illis  sphincteris  pateret  actio. 
Hoc  dixi  chirurgo-pharmacopolae ; at,  cum  reactionis  sensus  in 
digitorum  apice  non  esset  constans,  et  ab  adjacentium  etiam 
musculorum  contractione  in  mobili  puero  posset  ortum  ducere, 
et  cum  cylindricam  formam  et  in  intestino  recto  inquilinae  faeces 
saepius  assumant,  non  satis  solidas  rationes  meas  invenit  ille,  ut 
nova  instituenda  foret  cum  E.  Home  de  curationis  methodo  for- 
sitan diversimode  dirigenda  consultatio.  Quare  et  egomet  ipsas, 
praecipitanter  fortasse,  rejeci.  Interim  permultos  menses  subur- 
banus incola  fui,  quo  tempore,  chirurgo-pharmacopola  e viven- 
tium numero  infeliciter  erepto,  egregius  medicus  Tuthill  et  ma- 
li 

tns,  et  pueri  curam  suscepit.  Et  paulo  post  evenit,  ut  parvus 
quidem,  sed  admodum  durus  globulus,  medio  inter  anos  canali 
tam  firmiter  adhaeserit,  ut  impossibile  foret  illum  ulterius,  vel  re- 
trorsum propellere.  Mater  dicebat  semen  esse  citri  aurantii;  nam, 
ex  quo  fructum  gustaverat  puer,  globulus  apparuerat  Ex  hoc 
autem  non  levi  dolore  misellus  affici  videbatur.  At  non  semper 
pro  malo  mala.  Hinc  enim  factum  est,  ut,  canale  quasi  per  glo- 
bulum obstructo,  non  facilem  per  illum  faeces  habere  possent 
transitum,  unde  vel  directe,  vel  retropulsae,  per  artificiale  foramen 
egredi  necessario  debebant.  Amplior  exinde  facta  posterior  ca- 
nalis pars,  amplior  artificialis  anus.  Haec  infra,  post  meam  inter 
Regii  Medicorum  Londinensis  Collegii  Permissos  receptionem, 
(cujus  honoris  liceat  mihi  nunc  gratias  quam  maximas  agere  et 
illustri  Praesidi  Latham,  et  urbano,  si  quis  unquam,  Censori 
Powell,  qui  jamdiu  elementarium  examinum  anfractubus  alie- 
num, et  anglicos  latine  loquendi  modos  nec  bene  intelligentem, 
nec  bene  imitantem,  per  illos  amicali  fere  manu  duxerunt) 
urbem  ad  standum  fui  rursus  ingressus;  et,  a parentibus  ad  pue- 
rum accuratius  examinandum  revocatus,  post  aliquot  observatio- 
nes, laetissimus  vidi  E.  Home  prognosim  mirifice  confirmatam. 
Talis  enim  in  biennium  acciderat  partium  evolutio,  ut  jam,  quae 
prius  latebat,  et  altera  fistulosi  canalis  extremitas  oculis  clare  pa- 
teret. Tunc  digitum  minimum  oleo  illinitum  per  artificiale  fo- 
ramen violenter  intrudo,  quasi  certum  habens  et  per  veteres,  et  per 
novissimas  observationes  anum  naturalem  superius  extare  debere. 
Et  revera  post  validam  ab  externis  angustiis  resistentiam  majo- 
rem sensi  parietum  flexibilitatem,  et  apex  digiti  non  obscure,  ut 

prius,  a sphinctere,  sed  distinctius  undique  premebatur.  Quam- 
obrem  ad  matrem  conversus  dixi:  Tibi  gratulor,  mihi  gaudeo; 
fistulae  enim  incisio  naturalem  dabit  anum.  Et  egomet  sic  puta- 
bam, respondit  illa,  et  quasi  forficis  ictu  operationem  efficere  vo- 
lebam. At  consilium  initum  fuit  egregium  Tuthill,  celeberri- 
mum E.  Home,  et  rarissimi  hujus  eventus  relatorem,  ad  consultan- 
dum v<  are  de  definitivo  curationis  modo,  unde,  una  cum  chirur- 
gi-pharmacopoloe  infausti  operis  destructione,  et  pueri  dolori,  et 
parentum  anxietati  finis  tandem  imponeretur.  Consultatio  locuin 
habuit,  et,  medico  Tuthill  meam  relationem  prius  audiente,  et, 
post  brevem  cum  E.  Home  discussi  nem,  totius  fistulae  per 
ferrum  incisionem  proponente,  E.  Home,  specillo  per  no- 
vum fistulae  foramen  lacerum  ad  primitivum  foraminulum 
quasi  occlusum  introducto,  et,  ferro  ab  extremis  ad  me- 
dium sacculi  decurrente,  bina  incisione  fistulam,  quasi  lu- 
dens, aperuit.  Sacculus  autem  canalem  quasi  regularem  re- 
praesentabat, cujus  interior  membrana  majori,  quam  cellularis, 
densitate  praedita,  leviter  rubescebat.  Papulae  autem,  et  vesiculae 
albi  coloris  confertissimae  prominebant,  ubi  semen  citri  adhaeserat 
incorruptum.  Facillima  semper  exinde  faecum  dejectio,  vulnus- 
que feliciter  curatum.  At  sacculus  adhuc  extat,  licet  ruber  fundi 
paries  labiis  leviter  rubescentibus  obviam  progrediatur  Superfi- 
cialis inde  observator  duplici  sexu  praeditum  crederet  infantem  ex 
sacculi  labiis,  quae  vulvae  fissuram  imitantur.  Interea  mentula 
quidquid  semper  praebet  irregulare.  Eam  enim  e scroti  centro 
pendulam  quasi  diceres,  et  quamvis  praeputium,  quod  in  princi- 
pio deerat  omnino,  glandem  bipunctatam,  ac  retrorsum  inclina- 

tam,  ita  ut  illuc  urina  tendat,  quotidie  crescens  tandem  occluse- 
rit, duplici  tamen  fraenulo  illigatum  a dextra  ad  sinistram  glan- 
dem bifariam  quasi  dividere  videtur.  Ex  quibus  omnibus  con- 
cludi potest : 

I.  Maxima  mala  ex  levissima  saepe  negligentia  oriri  posse 
in  therapeja,  praesertim  chirurgica.  Nam  si  primus  operator, 
qui  sacculum  incidit,  et  meconii  exitum  faciliorem  etiam  per  di- 
giti reddidit  introductionem,  vel  digitum  ulterius  impulisset,  vel 
majorem,  uti  mea  est  opinio,  attentionem  sphincteris  reactioni 
praebuisset,  ut  mihi  post  biennium  accidit,  naturalem  anum  ab 
initio  reperiisset,  et  incisione  integumentorum  ulterius  producta, 
vel  nova  ope  fusi,  uti  solent  Italae  obstetrices,  superius  efformata, 
fistulam  prima  die  detectam  illico  curare  potuisset. 

II.  Membranam  cellularem  non  solum  elasticitate,  et  con- 
tractilitate,  sed  majori,  quam  vulgo  creditur,  irritabilitate  esse 
praeditam,  uti  evidenter  probatur  ab  ampla  liquidarum  faecum 
parabolica  curva  ex  foraminulo  descripta,  et  a frequenti  faecum 
retropulsione;  a fistulae  enim  parietibus  in  illas  reagentibus  im- 
pulsus poterat  dumtaxat  impertiri. 

III.  Urinam,  vel  analogum  fluidum  a foetus  sanguine  sepa- 
ratum in  vesica  subinde  extare,  uti  Buffonus,  et  Harveius  asse- 
runt, licet  et  mihi  nunquam  humorem  quemlibet  in  foetus  dis- 
secta vesica  datum  fuerit  observare.  Tantam  enim  urinae  copiam 
post  paucas  horas  a partu,  paucisque  fluidis  guttulis  puerulo  dum- 
taxat ingestis,  non  credo  ex  novo  functionum  ordine  derivatam. 

IV.  Naturam  in  foetus  eflonnatione  cyristallizationis  quasi 
legibus  progredi.  Uti  enim  in  crystallis  a forma  primitiva  ad 

quasdam  formas  secundarias  facilior  est  transitus,  sic  et  in  sexfis 
masculini  efformatione  errans  natura  per  appropinquationem  femi- 
nei sexus  formas  imitari  conatur  externas,  saepe  etiam  fistulis  ad 
urethram,  uti  ex  aliis  accepi,  vel  ad  anum,  uti  in  nostro  casu,  ten- 
dentibus, et  vaginam  quasi  repraesentantibus.  Quod  quidem  in- 
verse etiam  dicere  posses;  binas  enim  feminas,  mihi  a medicis  in- 
dicatas, observavi  in  australibus  Italiae  regionibus,  ubi  luxuriari 
amat  natura,  quibus  clitoris  erat  mentularis,  et  duplici  fimbria  ita 
ad  basim  munita,  ut  quasi  scrotum  ipsa  repraesentaret.  Interea 
labia  pudenda,  et  nimphae  erant  quasi  obliteratae.  Nil  dicam  de 
organica  modificatione  in  feminis  hujusce  naturae  barbam  quasi 
semper  evolvente,  et  virilis  vocis  gravitatem  impertiente,  quae  ta- 
men observationes  et  ipsae  corollarium  mire  confirmant. 

V.  Uti  ex  partium  genitalium  exuberantia,  ita  et  ex  earum 
evolutionis  defectu,  aliis  saepe  structurae  additis  erroribus,  sexus 
immutati,  vel  etiam  hermaphroditismi  falsas  ideas  nasci  potuisse. 
Nam  si  non  accurati  observatores  feminam,  uti  pluries  accidit,  vi- 
dentes clitoridem  mentularein  in  pubertate  explicantem,  et  bar- 
bam, et  virilem  vocem,  sexus  immutationem  credere  potuerunt; 
cur  et  masculum,  ob  genitalium  partium  evolutionis  defectum,  tan- 
quam  feminam  nutrici  datum,  omnia  virilia  symptomata  in  poste- 
rum explicare  videntes,  uti  novissimis  hisce  temporibus 
accidit  in  viciniis  Romae,  Jos.  de  Matthaei s,  Rom.  Archi- 
gymn.  professore,  relationem  exhibente,  sexus  immutatio- 
nem non  credidissent?  Si  Benedicta  Fortunata  quoad  sexum 
dumtaxat  irregularis  neglecta  fuisset,  forsitan  et  ipsam  serius 
ocius  sexum  immutasse  dixissent.  Et,  si  fistulae  aliquando  ad*? 

luissent  ex  urethra,  vel  ex  ano  ad  scroti  basim  orificio  plus  minus 
amplo  terminatis,  cur  et  hermaphroditismum  non  credidisseut,  uti 
fortasse  credidissent  vel  clitoridem  mentularem,  fimbriis  insuper 
sero tiform ibus  munitam,  in  feminis,  vel  integumentorum  exube- 
rantiam vulvae  labia  imitantium  in  masculis,  uti  in  nostro  casu 
post  fistulae  incisionem,  observantes?  Quid  inde  mirum  quod  ex 
aevo  Tiresiae  fabuloso  ad  haec  usque  novissima  tempora  vox  saepe 
ob  non  accuratas  observationes  fuerit  vel  de  sexus  immutatione, 
vel  de  hermaphroditismo?  Attamen,  omnibus  rite  perpensis,  non 
est  cur  non  probabilem  asseram  hermaphroditismum.  Nam  et  a 
clarissimo  Asdrubalio,  Artis  Obst.  in  Rom.  Archigymn.  professore, 
saepius  audivi  hermaphroditismi  casum  ipsi  bene  notum,  cum  ju- 
venis adhuc  Europam  ob  artis  amorem  peragraret.  Et  plures 
etiam  hermaphroditismi  casus,  praesertim  inter  Copticos  in 
^gypto  Superiori,  observavit  L.  Sebastianus  presbyter  Romanus, 
et  medicus,  quem  celebrem  nuperrime  in  Anglia  reddebant  varia 
ejus  per  Orbem  itinera,  et  discrimina,  et  eventus. (3)  Hic  autem  na- 
turalia masculina  perfecta  semper  invenit,  et  ad  generandum  apta, 
feminina  vero  prioribus  lateraliter  adjacentia,  sed  nec  luxuriantia, 
nec  luxuriosa.  Praeterea  de  internarum  partium  structura  nul- 
lum aliud,  nisi  explorationis  indicium,  habebant  ambo,  quod  certe 
nihil  facit  ad  omnia  dubia  de  fundi  matricis,  ejusque  appendicium 
regulari  efformatione  eliminanda. 

Quamvis,  quoad  hoc  attinet,  praeparatum  Florentiae  vidi  (4) 
apud  celeberrimum  Mascagnium,  quod,  licet  e bruti  animalis  cor- 
pore detractum,  tam  perfectam  tamen  amborum  sexuum  struc- 
turam offerebat,  ut  perfectum  androgynum  videre  dixisses,  dum- 

modo  testiculos,  ubi  ovaria  erant,  transtulisses,  et  viceversa.  At 
de  possibilitate  duplicis  generationis  officii,  uti  in  perfectis  andro- 
gynorum classibus,  recurret  semper  quaestio. 

Quidquid  autem  sit  de  hisce  corollariis,  et  animadversionibus, 
memoria  semper  digna  mihi  videtur  infantis  historia,  (quam  qui 
non  viderunt  fabulosam  fortasse  dicent)  qui  ex  femina,  ano  appa- 
rente destituta,  masculus  evadit  imperfectus,  duobus  non  natura- 
libus anis  praeditus,  et  inde,  perfectius  evolutus,  binos  non  natura- 
les anos  perdit,  et  unicum  acquirit  naturalem  anum,  prima  fronte 
hermaplirodites,  et  qui,  licet  jam  vatius  ex  fibrarum  laxitate,  ad 
generalem  corporis  sanitatem  nunc  rapide  tendat,  tamen  mascu- 
lus perfectissimus  nunquam  fortasse  futurus  erit,  uti  mentulae 
scroto  fere  occlusae  debilitas,  glandis  retrorsum  inclinatae,  et  ob 
praeputium  duplici  fraenulo  munitum  difficilis  evolutio,  lentissi- 
mum fundi  fistularis  incrementum,  totiusque  corporis  femineus., 
pl usquam  masculinus,  habitus,  indicant. 

(1)  Ab  Eois  insulis  reduci  Britanniam  petere  erat  in  desideriis.  At  qui  nondunl 
in  patria  sedati  tumultus  tranquillitatis  amicum  ad  remotiores  Orbis  partes  propelle- 
bant, iidem  et  in  Galliis  renascentes,  me  ab  Hollandia  ad  nova  bella  vocata  huc 
citius  impulerunt.  Et  cum  nec  a Batavis,  qui  promissum,  nec  ab  Anglis,  qui  spem 
dederant,  data  via  fuerit  ad  doctum  aliquod  per  longinquas  regiones  iter  suscipien- 
dum, mens  fuit  Medicinam  in  Anglia  exercere,  usquedum  per  feliciora  tempora  ab 
hospitali  liberi  litoris  domicilio  dulcissimae  patriae  redonatus,  eamdem  ibi  Anglis,  quam 
ipsi  nunc  generose  dant,  scientiis,  et  literis  reddere  possim  hospitalitatem.  Interea,  si 
datum  foret  sub  Anglorum  physicorum,  quorum  plures  summa  me  urbanitate  Lutetiae- 
Parisiorum  exceperunt,  auspiciis,  quae  jam  in  Italia  inceperam,  in  Germania,  et  iu  Gal- 
liis melius  excolueram,  hic  tandem  perficere  de  cursu  calorici  radiantis  experimenta, 
unde  calorici  fortasse  gravitas,  et  major  certe  ad  inferiora  radiandi  facilitas  deduci  po- 
terat, carius  amicitiae  signum  terra  scientiis  amica  amico  scientiarum  dare  non  posset. 
Experimentorum  prima  rudimenta,  typis  Monachii  litographicis  mandata,  anno  1810,  in 
Biblioth.  Britann.  inserta  fuerunt,  et,  inde  clarius  exposita  Lutetiae-Parisiorum  Pbylo- 
maticae  societati,  et  per  ejus  acta,  et  per  Lametr.  annales,  rursus  apparuere.  Alia  au- 
tem nova,  licet  nondum  perfecta,  ingeniosa  Prevost,  et  Volta  vocarunt,  et  ipsimet  H. 
Davy  unus  inter  apparatus  non  displicuit.  At  homo  novus  in  nova  regione,  et  medi- 
ca praxi  absorptus,  nunquam  fortasse  solus  illa  perficiam. 

(2)  Germanicus  in  Hippocrate  frater,  qui  me  sublimiores  illi  Mathematicae  partes 
exponentem  teutonicas  linguas  amice  docebat,  lepide  mihi  quondam  Romae  dixit:  Ami- 
ce, licet  organum  ambulatorium  in  tuo  cranio  nec  Gall  ipse  reperire  posset,  tamen  ex 
studiorum  varietate,  et  constanti  solum  novitatis  amore,  video  te  in  hac  urbe  non  re- 
mansurum, sed,  uti  me  ipsum,  perpetuum  fortasse  per  terras  fore  viatorem.  Age  er- 
go, et  priusquam  stationarii  simus  iu  Coelis,  Geographiam  morborum,  uti  amicus  Hum- 
boldt  plantarum  dedit,  accurate  describamus.  Placuit  prima  fronte  problema,  et  fa- 

teor  me,  prima  vice,  Italiam  Septentrionalem,  Germaniam,  et  Gallias,  curru  peragran- 
tem, plura  ad  conficiendum  opus  studiose  collexisse.  At,  secunda  vice,  per  singulas  Ita- 
liae regiones,  Helvetiam,  et  Gallias,  pedibus  iter  ingrediens,  resque  omnes  non  auribus, 
sed  oculis  accuratius  accipiens,  vidi  vanum  quasi  esse  problema.  Morbi  enim  non  possunt 
cum  plantis  comparari,  quidquid  dicant  morbosarum  superficieruin  superficiales  admo- 
dum nosologi.  Et  revera,  plantae  ab  externis  formis,  plusquam  ab  interna  structura, 
internisque  functionibus,  et  morbi,  e contra,  plus  a diathesi,  quae  et  ipsa  per  etiologiam 
est,  per  juvantia  et  laedentia,  dignoscenda,  quam  a symptomatibus  sunt  determinandi. 
At,  si  morborum  externae  formae  ad  diathesim  agnoscendam  quidquid  utilitatis  ali- 
quando praebeant,  et  si  ipsae  a constantibus  per  Orbis  ambitum  conditionibus  pendeant, 
semper  aliqua  aestimatione  dignum  putarem  opus.  Latitudinis  vero  diversitatem,  et  baro- 
metricas  differentias,  et  nivis  perpetuae  curvam  tangentem,  minoris  vidi  esse  potentia; 
ad  quaedam  symptomata  in  morbis  excitanda,  quam  terrarum  strata  et  culturam,  aqua- 
rum cursus,  aeris  temperiem,  ventorum  efflatus,  cibi  potusque  naturam,  publicae  ac 
privatee  vitae  rationem,  medicae  politiae  solerliam  vel  negligentiam,  et  alia  hujusce  ge- 
neris, ita  ut  ubique  fere  gentium  sub  analogis  circumstantiis  easdem  formas  alteratce 
diathesis  gradationi  dare  posses.  Has  inquisitiones  ulterius  propuli  in  novissimo  per 
Belgas,  Batavos,  et  Anglos,  itinere,  et  mens  erat  ulterius  etiam  per  remotiores  Orbis  par- 
tes propellere.  Quorundam  autem  vermium,  et  insectorum,  sub  quadam  dumtaxat  la- 
titudine in  hominibus  evolutio,  et  quarumdam  contagionum  per  quasdam  terrte  pla- 
gas nunquam  evoluta  calamitas,  ne  et  alia  pauca  minoris  momenti  afferam  argumenta, 
conclusionis  limites  reducere  fortasse  posset.  At,  si  cum  J.  Rasorio,  acutissimo  sanioris 
doctrime  veteris  illustratore,  acerrimo  futilis  oppugnatore,  contagiones  credas,  uti  ver- 
mes et  insecta,  et  ipsas  ab  ovis  oriri,  pars  illa  morborum  ad  animalium  potius  Geogra- 
phiam referenda  foret.  Quidquid  autem  sit  de  constanti,  vel  inconstanti  symptomatum 
Geographia,  utilius  putarem  opus,  si  et  populorum,  et  medicorum  insimul  errorum  notam 
exponeret.  Experientia  enim  edoctus,  vidi,  quantum  ubique  praejudicata  possit  opinio 
ad  veteres,  licet  aliquando  perniciosos,  usus  conservandos,  et  ad  nova,  licet  meliora,  reji- 
cienda. Tunc  fortasse  spes  esset  non  amplius  inter  Italos  sanguinem  hominis  emissum 
videre,  saepe  nulla,  saepe  levi  admodum  extante  causa,  ad  duodecim,  quindecim,  et  vi- 
ginti  etiam  libras,  nec  inter  Gallos  sanguiferum  hominum  systema  in  aqueuin  immuta- 
tum, diluentium,  refrigerantium,  purgantium  effluvie,  diaeta  rigida,  cauteriis,  vesican- 

tibus,  clysteribus  ad  conficiendum  opus  accedentibus,  et  corticem  peruvianum,  uti 
opium,  per  grana  propinatum,  nec  exhaustas  quasi  antimonii,  ethydrargiri  fodinas  ad 
Germanorum,  et.  . . . vasa  metallicis  praeparatis  continuo  replenda. 

(3)  Fide  dignas  admodum,  et  minime  negligendas  puto  sinceri  hujus,  indefessi, 
atque  eruditissimi  viatoris  observationes,  cujus  sapientiae,  et  itinerum  siquis  interea  spe- 
cimen aliquod  amasset,  praefationes  illius  operum  legat,  quae  apud  bibliopolam  Bohu, 
Frith  Street,  Soho  Square,  adhuc  extant,  et  quorum  unum,  Romae  jam  editum,  Lyco- 
phron. Chalcidens.  Cassandram  mirifice  illustrat,  aliud  vero,  Londinensibus  typis  nu- 
perrime mandatum,  Novi  Testamenti  D.  N.  J.  C.  frequentes  omnium  aliarum  interpre- 
tationum hallucinationes  purgatas,  et  in  verum  sensum  restitutas,  exhibet.  Ego  autem, 
licet,  philosophus,  amicam  curam  novissimae  dederim  Editioni,  nollem  tamen,  quasi  pro 
aris  et  focis,  pro  nova  interpretatione  pugnare.  Simplex  enim  in  religione,  ovis  et  non 
pastor,  judicia  semper  ecclesiae  matris  accipiam.  Quidquid  autem  de  hoc  sit,  multum 
lucis  ab  opere  in  historiam, chronologiam,  theologicasac  philologicas  disceptationes,  ma- 
nare videtur. 

(4)  Praeparatum,  ni  fallor,  erat  ex  vitulino  corpore  depromptum.  At  non  est 

eventus  in  genere,  quem  credam  attentione  dignum.  Nam  quae  ab  aliis  anatomicis, 
Huntero  praesertim,  relationes  exhibentur,  clare  demonstrant,  quam  faciles  hi  naturae 
lusus  in  vitulis.  At  e nullo  alio  casu  tam  proxime  naturam  ad  perfectum  quasi  andro- 
gyuismum  in  vitulis  appropinquasse  compertum  est.  Et  quamvis  non  liceat  exacte 
a vitulis  ad  homines  argumentari,  tamen 

